

Latvijas Republika

**SALDUS NOVADA DOME**

Reģ. Nr. 90009114646, Striķu ielā 3, Saldū, Saldus nov., LV- 3801, tālr. 63807280,

e-pasts: pasts@saldus.lv, [www.saldus.lv](http://www.saldus.lv/)

Saldū

2023.gada 27.septembrī **SAISTOŠIE NOTEIKUMI Nr.30**

Izdoti ar Saldus novada domes

2023.gada 27.septembra sēdes

lēmumu (protokols Nr.11, 4.§)

**Par interešu izglītības programmu licencēšanu**

 *Izdoti saskaņā ar Pašvaldību likuma*

*44.panta otro daļu*

1. **Vispārīgie jautājumi**

1. Noteikumi nosaka kārtību, kādā Saldus novada pašvaldība (turpmāk – pašvaldība) izsniedz licences interešu izglītības programmu īstenošanai (turpmāk – licence) juridiskām un fiziskām personām, kuras nav reģistrētas Izglītības iestāžu reģistrā.

2. Noteikumi nosaka iesniegto izglītības programmu licencēšanas dokumentu izvērtēšanas kārtību, lēmuma par licences izsniegšanas, licences pārreģistrācijas, licences izsniegšanas atteikuma vai licences anulēšanu pieņemšanas kārtību, maksu par licences izsniegšanu.

3. Atļaujas neformālās izglītības programmas īstenošanai tiek izsniegtas saskaņā ar 2023.gada 13.jūlija Ministru kabineta noteikumiem nr.395 “Kārtība, kādā tiek izsniegtas atļaujas neformālās izglītības programmas īstenošanai”.

2

**II. Licences pieprasījuma iesniegšanas, lēmuma pieņemšanas un**

**apstrīdēšanas kārtība, maksa par licences izsniegšanu**

4. Licences saņemšanai fiziska vai juridiska persona (turpmāk – pieprasītājs) dokumentus iesniedz Saldus novada pašvaldībā Striķu ielā 3, Saldū, Saldus novadā vai nosūta pa pastu, vai elektroniski parakstītu ar drošu elektronisko parakstu nosūta uz e-pasta adresi: pasts@saldus.lv.

5. Licences saņemšanai Pieprasītājs pašvaldībā iesniedz:

5.1.rakstveida iesniegumu (1. pielikums);

* 1. licencējamo izglītības programmu (2. pielikums);

 5.3.licencējamās programmas īstenošanai nepieciešamā personāla sarakstu, norādot iegūto izglītību un kvalifikāciju, un pievieno:

5.3.1. Izglītības kvalitātes valsts dienesta izsniegtu privātprakses sertifikāta kopiju, ja izglītības programmu īsteno pedagogs;

5.3.2. sporta speciālista C kategorijas sertifikāta kopiju, ja izglītības programma sporta jomā tiek īstenota nepilngadīgajiem;

5.3.3. izglītību un papildizglītību apliecinošo dokumentu kopijas;

5.4. dokumenta apliecinātu kopiju, kas apliecina nodrošinājumu ar vietu (būve, telpa, zemesgabals u.c.) licencējamās izglītības programmas īstenošanai un Veselības inspekcijas atzinumu par vietas, telpas atbilstību noteiktām sanitārām prasībām, izņemot gadījumus, kad izglītības programmu īstenos izglītības iestādes telpās vai ārpus tām, apliecinātu kopiju;

5.5. izziņu no Sodu reģistra saskaņā ar Bērnu tiesības aizsardzības likuma 72.panta piektajā daļā noteikto, personām, kuras īstenos interešu izglītības programmas bērniem un jauniešiem, izņemot pašvaldības dibināto izglītības iestāžu pedagoģiskos darbiniekus;

5.6. nepieciešamības gadījumā pilnvaru iesnieguma iesniegšanai un licences saņemšanai.

6. Licences pieprasītājam ir jābūt reģistrētam Valsts ieņēmumu dienesta nodokļu maksātāju reģistrā.

7. Saldus novada pašvaldības Izglītības pārvaldes speciālists izskata pieprasītāja iesniegtos dokumentus.

8. Ja licences saņemšanai iesniegtajos dokumentos nav pietiekama informācija, lai izlemtu par licences pieprasījuma izskatīšanu, speciālistam ir tiesības pieprasīt papildu informāciju.

4

9. Lēmumu par licences izsniegšanu vai atteikumu izsniegt licenci, kā arī anulēt izsniegto licenci, pieņem Saldus novada pašvaldības Izglītības pārvaldes vadītājs.

10. Saldus novada pašvaldības Izglītības pārvaldes vadītājs ir tiesīgs pieņemt lēmumu par atteikumu izsniegt licenci, ja:

10.1. iesniegtie dokumenti neatbilst normatīvo aktu prasībām, vai nav iesniegti visi nepieciešamie dokumenti;

10.2. iesniegtajos dokumentos ir sniegta nepatiesa informācija;

10.3. licencējamās izglītības programmas saturs neatbilst izglītības programmas nosaukumam, mērķim vai normatīvo aktu prasībām;

10.4. vieta, telpa, aprīkojums, to apraksts vai personāla kvalifikācija neatbilst licencējamās izglītības programmas īstenošanai;

10.5. uz personu, kas īstenos programmu nepilngadīgām personām, attiecas Izglītības likumā un Bērnu tiesību aizsardzības likumā noteiktie ierobežojumi strādāt ar nepilngadīgām personām.

11. Saldus novada pašvaldības Izglītības pārvaldes vadītājs pieņem lēmumu par licences anulēšanu, ja:

11.1. licences īpašnieks sniedzis nepatiesu informāciju;

11.2. licencētās programmas īstenošanā konstatēti normatīvo aktu pārkāpumi;

11.3. juridiskās personas darbība ir izbeigta normatīvajos aktos noteiktajā kārtībā;

11.4. fiziskā persona, kas īsteno programmu, ir pārtraukusi saimniecisko darbību vai mirusi;

11.5. pēc licences īpašnieka lūguma;

11.6. licencētās programmas īstenošana nav uzsākta viena gada laikā no licences spēkā stāšanās dienas.

12.Licences anulēšanas gadījumā maksa par licences izsniegšanu netiek atmaksāta.

13. Lēmums par licences izsniegšanu, atteikumu izsniegt licenci vai licences anulēšanu pieprasītājam tiek nosūtīts 5 (piecu) darba dienu laikā ierakstītā pasta sūtījumā vai elektroniski uz pieprasītāja iesniegumā (1. pielikums) norādīto e-pasta adresi.6

14. Licence tiek izsniegta uz laiku līdz trim gadiem, bet ne ilgāk kā uz licencējamās programmas īstenošanas vietas telpu, būves vai zemesgabala nomas līguma termiņu, ja vieta tiek nomāta. Licence stājas spēkā nākamajā dienā pēc tās izdošanas datuma vai Saldus novada pašvaldības Izglītības pārvaldes vadītāja lēmumā norādītajā laikā un licencējamās programmas īstenošana jāuzsāk viena gada laikā.

15. Licenci noformē un izsniedz Saldus novada pašvaldības Izglītības pārvaldes speciālists (Pielikums Nr.3).

16. Licenci paraksta Saldus novada pašvaldības Izglītības pārvaldes vadītājs.

17. Izglītības programmas licencēšana ir bez maksas.

*7*

8

18. Licence tiek pārreģistrēta, ja, pamatojoties uz pieprasītāja iesniegumu, nepieciešams licencē izdarīt izmaiņas. Pārreģistrācijas gadījumā jāiesniedz visi dokumenti, kas nepieciešami jaunas licences izsniegšanai un iepriekš izsniegtā licence. Licences pārreģistrēšana ir bez maksas. Licences pārreģistrācijas gadījumā tiek saglabāts sākotnējais licences darbības termiņš.

19. Saldus novada pašvaldības Izglītības pārvaldes vadītāja lēmumu par izglītības programmas licencēšanu var apstrīdēt tiesā Administratīvā procesa likumā noteiktajā kārtībā.

20. Ja licence tiek anulēta, tās īpašniekam jāpārtrauc izglītības programmu īstenošana.

21. Kontroli par noteikumu izpildi veic Saldus novada pašvaldības Izglītības pārvalde.

9

**III. Noslēguma jautājums**

22. Ar šo noteikumu spēkā stāšanos spēku zaudē Saldus novada domes 2021.gada 28.oktobra saistošie noteikumi Nr. 54 “Par interešu un pieaugušo neformālās izglītības programmu licencēšanu”( sēdes protokols Nr.19, 13.§).

10

|  |  |  |
| --- | --- | --- |
| Domes priekšsēdētājs  | *ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU* |  M.Zusts |

1.pielikums

Saldus novada pašvaldības 2023.gada 27.septembra

saistošajiem noteikumiem Nr.30

Saldus novada pašvaldībai

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds / nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(personas kods / reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklarētā adrese / juridiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontaktpersona)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tālruņa Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(e-pasta adrese)

IESNIEGUMS

**Lūdzu izsniegt licenci interešu izglītības programmai (programmām)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(programmas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(programmas nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(programmas nosaukums)

Programmas/u īstenošanas vietas adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikumā:

Sniegto ziņu patiesumu apliecinu ar parakstu

\_\_\_\_\_\_\_\_\_\_\_\_\_\_\_\_

 (datums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(vārds, uzvārds) (paraksts)

2.pielikums

Saldus novada pašvaldības 2023.gada 27.septembra

saistošajiem noteikumiem Nr.30

**Licencējamās programmas nosaukums**

Programmas mērķis

|  |
| --- |
|   |

Izglītojamo vecumposms” (*atzīmēt vienu*)

☐Pirmsskola ☐Pamatskola ☐Vidusskola ☐Pieaugušie

Programmas uzdevumi

|  |
| --- |
|   |

Plānoto rezultātu apraksts

|  |
| --- |
|   |

Izglītības programmas materiālais nodrošinājums

|  |
| --- |
|   |

Izglītības programmas finansiālais nodrošinājums

|  |
| --- |
|   |

Izglītības programmas īstenošanai nepieciešamā personāla saraksts, kuram pievieno personāla izglītību apliecinošo dokumentu apliecinātas kopijas

|  |
| --- |
|   |

|  |  |  |  |  |  |  |
| --- | --- | --- | --- | --- | --- | --- |
|   |   |   |   |   |   |  |
| Nr.p.k. | Tēmas nosaukums | Apakštēmas nosaukums | Teorijas stundu skaits katrā gadā | Praktisko nodarbību stundu skaits katrā gadā | Kopējais stundu skaits katrā gadā | Plānotais vienas nodarbības ilgums |

3.pielikums

Saldus novada pašvaldības 2023.gada 27.septembra

saistošajiem noteikumiem Nr.30



Latvijas Republika

**SALDUS NOVADA PAŠVALDĪBAS**

**IZGLĪTĪBAS PĀRVALDE**

**LICENCE Nr. (licences numurs)**

izsniegta

**LICENCES PIEPRASĪTĀJS**

*(juridiskas personas nosaukums vai fiziskas personas vārds, uzvārds)*

**Reģistrācijas numurs/personas kods**

Interešu izglītības programmas

**PROGRAMMAS NOSAUKUMS**

**Izglītojamo vecumposms (ja attiecināms)**

**Stundu skaits**

īstenošanai Saldus novadā

Lēmums par licences izsniegšanu pieņemts **(datums).**

Licence derīga līdz (datums).

Vadītāja \_\_\_\_\_\_\_\_\_\_\_\_\_\_\_\_\_\_/..................../

 (paraksts)

**PASKAIDROJUMA RAKSTS**

11

**(saistošajiem noteikumiem Nr.30 “Par interešu izglītības programmu licencēšanu")**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1.1.Saistošo noteikumu mērķis ir noteikt kārtību, kādā Saldus novada pašvaldība (turpmāk – pašvaldība) izsniedz licences interešu izglītības programmu īstenošanai (turpmāk – licence) juridiskām un fiziskām personām, kuras nav reģistrētas Izglītības iestāžu reģistrā. Noteikt iesniegto izglītības programmu licencēšanas dokumentu izvērtēšanas kārtību, lēmuma par licences izsniegšanas, licences pārreģistrācijas, licences izsniegšanas atteikuma vai licences anulēšanu pieņemšanas kārtību. Maksa par licences izsniegšanu ir bez maksas.1.2.Pašvaldību likuma 4. panta pirmās daļas 4. punkts nosaka, ka pašvaldības autonomā funkcija ir gādāt par iedzīvotāju izglītību, [..], interešu izglītības un pieaugušo izglītības pieejamību.1.3.Saskaņā ar Izglītības likuma 17. panta trešās daļas 16. punktu, pašvaldība izsniedz licences interešu izglītības un atļaujas neformālās izglītības programmu īstenošanai. 1.4.Saldus novada dome 2021.gada 28.oktobrī ir izdevusi saistošos noteikumus Nr.54 “Par interešu un pieaugušo neformālās izglītības programmu licencēšanu”, kuri izdoti saskaņā ar likuma "Par pašvaldībām" 21.panta pirmās daļas 14.punkta f) apakšpunktu unIzglītības likuma 17.panta trešās daļas 16.punktu, 46.panta piekto daļu un 47.panta trešo daļu. Likums "Par pašvaldībām" zaudējis spēku ar 2023. gada 1. janvāri, savukārt Izglītības likuma 17.panta trešās daļas 16.punkts nesatur pilnvarojumu saistošo noteikumu izdošanai.1.5.Saskaņā ar Pašvaldību likuma Pārejas noteikumu 6. punktu dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam.1.6.Pašvaldība ir izvērtējusi 2021.gada 28.oktobra saistošo noteikumu Nr.54 “Par interešu un pieaugušo neformālās izglītības programmu licencēšanu” atbilstību normatīvajiem aktiem un sagatavojusi tos jaunā redakcijā. |
| 2. Fiskālā ietekme uz pašvaldības budžetu | 2.1.Saistošie noteikumi paredz iekasēt maksu par licenču izsniegšanu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci | 3.1.Saistošie noteikumi tieši neietekmēs vidi un iedzīvotāju veselību.Saistošo noteikumu regulējums radīs labvēlīgu vidi uzņēmējdarbībai un konkurencei pašvaldības administratīvajā teritorijā. |
| 4. Ietekme uz administratīvajām procedūrām un to izmaksām | 4.1.Administratīvo procedūru izmaksas nav paredzētas. |
| 5. Ietekme uz pašvaldības funkcijām un cilvēkresursiem | 5.1.Saistošo noteikumu izpilde notiks iesaistot esošos cilvēkresursus. Pašvaldībā papildus štata vietas netiks radītas.  |
| 6. Informācija par izpildes nodrošināšanu | 6.1.Saistošo noteikumu izpildi nodrošinās Saldus novada pašvaldības Izglītības pārvalde. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1.Prasības un izmaksas ir samērīgas pret ieguvumiem, ko sniedz mērķa sasniegšana. |
| 8. Izstrādes gaitā veiktās konsultācijas ar privātpersonām un institūcijām | 8.1. Sabiedrības līdzdalības veids – informācijas publicēšana pašvaldības tīmekļvietnē un iesniegto priekšlikumu izvērtēšana. Noteikumu projekts bija publicēts pašvaldības tīmekļvietnē www.saldus.lv no 2023.gada 28.augusta līdz 2023.gada 11. septembrim (ieskaitot). Publicēšanas laikā par noteikumu projektu netika saņemti sabiedrības viedokļi.Saistošo noteikumu projekts ticis izskatīts domes Izglītības un jaunatnes lietu komisijā un atbalstīts Sociālo, izglītības un kultūras jautājumu komitejā. |

|  |  |  |
| --- | --- | --- |
| Domes priekšsēdētājs  | *ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU* |  M.Zusts |